মাঝরাতে কেঁপে উঠল মায়ানমার, অসম-মিজোরাম সহ বাংলাদেশ

ওয়েব ডেস্ক: মাঝরাতে কেঁপে উঠল মায়ানমার (Myanmar Earthquake)। কম্পন অনুভূত হল উত্তরপূর্ব ভারত সহ বাংলাদেশে। উৎপত্তিস্থল মায়ানমারে। শুক্রবার সকালে হঠাত প্রবল কম্পন অনুভূত হয়। হঠাৎ কেঁপে ওঠে ভারতের অসম (Earthquake in Assam), মিজোরামের (Earthquake in Mizoram) সীমান্তবর্তী এলাকা সহ ঢাকা এবং সিলেটসহ বাংলাদেশের বিভিন্ন জায়গায়। যা নিয়ে তীব্র আতঙ্ক তৈরি হয়। প্রাণে বাঁচতে নিরাপদের জন্যে ছোটাছুটি শুরু করে দেন।

মিজোরাম ও অসম সীমান্তের কাছে অবস্থিত ফেরজাওল জেলায় ভূমিকম্পের পরিমাপ ছিল ৪.৩। এরপর আবার ৩৯ মিনিট পরে দ্বিতীয় ভূমিকম্প হয়। এর মাত্রা ছিল রিখটার স্কেলে ৩.৩। মিজোরাম ও মায়ানমার সীমান্তবর্তী চুরাচাঁদপুর জেলায় কম্পনের অনুভব সবথেকে বেশি। তবে ভূমিকম্পে হতাহত বা সম্পত্তির ক্ষতির কোনও খবর পাওয়া যায়নি।

আরও পড়ুন: দাম্পত্যের ইতি! বিচ্ছেদের পথে ভারতের প্রাক্তন ক্রিকেটার বীরেন্দ্র সেহবাগ

অন্যদিকে এই কম্পন অনুভত হয়েছে বাংলাদেশেও (Bangladesh Earthquake)। বিশেষজ্ঞ জানিয়েছেন, রাজধানী ঢাকা থেকে ৪৮২ কিলোমিটার দূরে মায়ানমারের একটি স্থান এই ভূমিকম্পের উৎপত্তিস্থল। যার প্রভাবে হঠাত করেই কেঁপে ওঠে বাংলাদেশের মাটিতে। শুক্রবার সকাল সাড়ে ১০ টা থেকে ১০ টা বেজে ৪৫ মিনিটের মধ্যে এই কম্পন অনুভূত হয়। উৎপত্তিস্থল বাংলাদেশের পার্শ্ববর্তী মায়ানমারে। রিখটার স্কেলে কম্পনের মাত্রা ৫ ছিল বলেও জানিয়েছেন ওই আধিকারিক। কম্পনের আতঙ্কে বহু মানুষ বাড়ি থেকে বাইরে বেরিয়ে এসেছিলেন। প্রসঙ্গত, এই মাসে উত্তর-পূর্ব রাজ্যগুলিতে আগেও ভূমিকম্পের অনুভূতি হয়েছে। চুরাচাঁদপুর, তামেংলং, কামজং এবং কাংপোকপি জেলাগুলিতে ৩.১ থেকে ৩.৮ মাত্রার মধ্যে বেশ কয়েকটি কম্পন হয়েছে।